cyanic-selkie/wikianc huggingface dataset:
M1 קרבין
הקרבין בשירות ארצות הברית
ה-M1 קרבין נועד לשמש כנשק להגנה עצמית עבור חיילים שירי לא היה משימתם העיקרית, כגון מהנדסים קרביים, מפעילי מקלעים כבדים, צוותי מרגמות וארטילריה ותומכי לחימה. חיילים אלה העדיפו את ה-M1 קרבין הרבה יותר מאקדח הקולט M1911 ותת-המקלע M1 תומפסון, שכן הוא עלה עליהם בטווח, בדיוק, ביכולת החדירה ובכוח העצירה.
ה-M1 קרבין הצליח מאוד בתור נשק ללוחמה בשטח בנוי וגרסה עם קת מתקפלת (M1A1) חולקה לצנחנים. בנוסף, הקרבין התגלה כנשק מצוין ללחימה בסבך של היערות והג'ונגלים של דרום-מזרח אסיה בזכות הקומפקטיות שלו וכמות התחמושת הזמינה - שלוש מחסניות של 15 כדורים כ"א, אחת טעונה ושתיים בפאוץ' שנקשר סביב הקת, וכן מאחר שהקרבות וההתקלויות בסבך התנהלו בעיקר בטווחים קצרים. יתרון חשוב נוסף של הקרבין היה עמידותו הגדולה ללחות וקורוזיה, יותר מה-M1 גאראנד וה-M1 תומפסון.
מלחמת קוריאה
במלחמת קוריאה, רובה ה-M2 קרבין, שהיה רובה סער עם יכולת לירי חצי-אוטומטי ("בודדות") או אוטומטי מלא ("צרורות"/"אוטומט"), החליף במידה רבה את התת-מקלעים שבשירות הכוחות המזוינים של ארצות הברית, והיה הקרבין שבשימוש הרב ביותר. גם ה-M1 קרבין (רובה חצי-אוטומטי בלבד) היה בשימוש נרחב, בעיקר על ידי תומכי לחימה.
מלחמת וייטנאם
רובי M1 ו-M2 קרבין היו בשימוש אמריקאי גם במלחמת וייטנאם, בעיקר בקרב חיל האוויר של ארצות הברית, המשטרה הצבאית והכוחות המיוחדים של צבא ארצות הברית. עם הכנסת רובה ה-M16 לשירות ב-1964, הוחלפו רובים אלה לטובת ה-M16, אך נשארו בשירות עד 1975, אז אחרון הקרבינים יצא משירות סדיר.
לפחות 793,994 רובי M1 ו-M2 קרבין חולקו לצבא דרום וייטנאם, ושימשו במהלך מלחמת וייטנאם. הוייטקונג תפס הרבה רובי קרבין כנשק שלל. המשקל הקטן וקצב האש הגדול התאימו לחייל האסייתי קטן-הממדים, אך הם ספגו ביקורת על כוח עצירה חלש וחדירה נמוכה, ובסופו של דבר הוחלפו על ידי ה-AK-47, רובה הסער הסובייטי שחולק בהמוניו לארגונים קומוניסטים ובעלי הברית של ברית המועצות.
שימוש משטרתי בקרבין
הקרבין שירת ארבעה עשורים במשטרת ישראל ורק ב-2010 יצא משירות לטובת רובי M4 קרבין ורובי M16 מקוצרים.
משתמשים
מדינות רבות נוספות השתמשו כל אחת בעשרות עד מאות רובי M1 קרבין.
גטו לובלין
גטו לובלין
באוקטובר 1941, החלו ההכנות לחיסול המתוכנן של הגטו. בחודש דצמבר, נשלחו עובדים לבניית מחנה מיידנק. בתחילת 1942 הגטו היה מחולק לשני חלקים, גטו A שבו חיו יהודים מובטלים, בעוד אלה המתגוררים בגטו B, עבדו בצורה כלשהי עבור הגרמנים. ימים ספורים לפני פירוקו של הגטו, היהודים העובדים נרשמו על ידי האס אס בתעודת הזהות שלהם, דבר שהציל אותם מגירוש מיידי להשמדה.
יוהנס הוספלט קלאבו
יוהנס הוספלט קלאבו (בנורווגית: Johannes Høsflot Klæbo; נולד ב-22 באוקטובר 1996 באוסלו) הוא גולש סקי למרחקים, אלוף אולימפי ארבע פעמיים ואלוף עולם שש פעמיים.
חנקן צהוב-מקור
חנקן צהוב-מקור (שם מדעי: Corvinella corvina; מכונה גם חנקן ארך זנב, אך אין להתבלבל עם המין Lanius schach שגם מכונה כך) הוא מין ציפור אפריקנית השייכת למשפחת החנקניים שבסדרת ציפורי השיר ומהווה מין יחיד בסוגו.
מאפיינים
כמו שאר בני משפחת החנקניים, חנקן זה הוא אוכל בשר הניזון בעיקר מחרקים גדולים ומשלשולים שהוא מאתר מגבוה. הוא עט על החרקים, תופס אותם במקורו הגדול ומשפד אותו על צמח קוצני או על גדר תיל ושם המזון נשמר. הם גם יגוונו ביצורים גדולים יותר כמו לטאות, דו-חיים וגוזלי עופות אחרים, אותם הם הורגים באותה דרך.
סיגמא בעקרב
σ בעקרב Aa ו-σ בעקרב Ab
σ בעקרב A הוא כוכב כפול ספקטרוסקופי שמורכב מענק כחול מסוג ספקטרלי B1 III וכוכב הסדרה הראשית כחול מסוג ספקטרלי B1 V (לפעמים מסווג כ-O9.5 V). מסותיהם של בני הזוג הן 13.5 מסות שמש ו-8.7 מסות שמש ורדיוסיהם כ-9 רדיוסי שמש ו-4 רדיוסי שמש בהתאמה. טמפרטורות פני הכוכבים הן כ-26,150 קלווין וכ-25,400 קלווין אך למרות הטמפרטורות הקרובות, הפרש הרדיוסים גורם להבדל גדול מאוד בעוצמת ההארה שלהם. הענק מאיר בעוצמה של פי 1,240 מעוצמת ההארה של השמש באור נראה ובערך פי 24,000 ממנה בצירוף הקרינה בתחום העל-סגול. בן הזוג מאיר בעוצמה של בערך פי 200 מעוצמת ההארה של השמש באור נראה ובערך פי 5,400 בצירוף הקרינה העל-סגולה. זוג הכוכבים מקיפים זה את זה בזמן הקפה של 33 ימים ו-23 דקות במסלול אליפטי כך שהמרחק ביניהם משתנה מ-0.4 יחידה אסטרונומית (מעט יותר מרדיוס המסלול של כוכב חמה) ו-0.8 יחידה אסטרונומית (מעט יותר מרדיוס המסלול של נוגה). הענק הוא גם משתנה β בקפאוס ובהירותו משתנה בפחות מעשירית של דרגת בהירות במחזוריות המורכבת ממספר גדול של תדירויות, כשהראשית מביניהן היא של 5 שעות, 55 דקות ו-27 שניות. בשל מסתו הגדולה, צפוי הענק להפוך לעל-ענק אדום ואז רדיוסו יגיע עד לפני בן הזוג, מה שיגרום למעבר של חומר ביניהם. סביר ששני הכוכבים יסיימו את חייהם בסופרנובה.
ניסוי הכלא של סטנפורד
הניסוי
מטרת הניסוי הייתה לבחון התנהגות בשבי, אך ממצאיו ממחישים בראש ובראשונה את האכזריות החייתית בה עשויים לנקוט בעלי סמכות כלפי פקודיהם. הסוהרים שהשתתפו בניסוי היו אנשים מן השורה, ובכל זאת הגיעו תוך ימים ספורים ליחס מרושע ואטום כלפי הנתונים למרותם. ממצאי הניסוי גם ממחישים כיצד האדם נכנס לתפקיד החברתי שיועד לו. אחד ה"אסירים" בניסוי כתב לזימברדו לאחר מכן שהוא הרגיש חסר זהות, שהאדם בעל השם שהוא היה, מתרחק ממנו, והוא הופך להיות למספר האסיר שלו. הממצאים ממחישים גם את הציות של אנשים כאשר ניתנת להם אידאולוגיה שיוצרת לגיטימציה להתנהגות מסוימת, ובנוסף לאידאולוגיה ישנה תמיכה חברתית וממסדית.
מקור (ספר מאת דן בראון)
עלילה
בהגיעם לסגרדה פמיליה, השניים מלווים לספר על ידי האב המקומי בניה. הספר פתוח לבית הסופי של ארבע הזואות. הם מגלים כי הסיסמה היא:
מאין באנו?
לפי התאוריה הביולוגית הנקראת ה"מרק הקדמון", לפני כ-4 מיליארד שנים, האטמוספירה הקדומה של כדור הארץ הייתה עשירה בתרכובות שנמצאות במערכת השמש, שהכילו מימן, מתאן, אמוניה ואדי מים, ולא הכילה חמצן בצורתו החופשית. בתנאים אלה, בעזרת ברקים, חום גבוה וקרינה קוסמית התאפשרה יצירתן של תרכובות אורגניות מורכבות יותר כחומצות אמינו, פפטידים ונוקלאוטידים. בהמשך נוצרו חומרים מורכבים עוד יותר כחלבונים שבתורם יצרו רכיבי על מורכבים יותר. ביסוד התאוריה, עומדת ההנחה כי אין הבדל מהותי בין חומר חסר חיים לחומר חי, ולכן חיים יכלו להיווצר בדרך של אבולוציה כימית.
על פי המסקנה החדשה, נותן קירש למחשב העל את הפקודה הפשוטה "פזר אנרגיה" תוך שימוש ביכולות האדירות שבנה כדי שהדבר יתבצע ביעילות מקסימלית ואכן הסימולציה יוצרת תאים חיים.
הידרוקסיל
הידרוקסיד
תרכובת של מתכת עם יון הידרוקסיד היא תמיד בסיס. הידרוקסידים של המתכות האלקליות, ובמיוחד נתרן הידרוקסידי (NaOH) ואשלגן הידרוקסידי (KOH) הם בסיסים חזקים מאוד, המסוגלים לאכל כמעט כל חומר. כשהידרוקסיד מגיב עם חומצה מתקבל מלח, וכמה מהמלחים הידועים ביותר נוצרים בתגובות כאלו, ביניהם מלח בישול, הנוצר כשנתרן הידרוקסידי מגיב עם חומצת מימן כלורי.
סייברפאנק (משחק תפקידים שולחני)
המהדורה השנייה: סייברפאנק 2020
בין השנים 1993 עד 1996, פורסמו 28 חוברות תוספת ומקורות, כהרחבות למהדורה, שיצאו לאור על ידי R. Talsorian Games.
פטר מינואי
פטר מינוּאי (Peter Minuit; 1580 – 1638) היה הולנדי שניהל חברות קולוניאליות ביבשת אמריקה.
מלחמה פרטית
מלחמה פרטית היא דרמה ביוגרפית אמריקנית משנת 2018 בבימויו של מתיו היינמן, בכיכובה של רוזמונד פייק בתפקיד העיתונאית מארי קולווין.
הסרט מבוסס על מאמר משנת 2012 "המלחמה הפרטית של מארי קולווין" בכתב העת Vanity Fair.
עלילה
מארי קולווין היא עיתונאית אמריקאית צעירה בעיתון סאנדיי טיימס ונשלחת למדינות המסוכנות ביותר כדי לתעד את מלחמות האזרחים שלהן.
Live at Third Man Records
הוצאה ואריזה
אלבום ההופעה הופץ באופן עצמאי על ידי ת'ירד מן רקורדס ב-6 בדצמבר 2019, והועמד למכירה רק דרך שתי חנויות שנמצאות בדטרויט ובנאשוויל. ביום מכירותיו הראשון, ב-29 באוגוסט 2020, אלבום ההופעה היה זמין לרכישה גם בחנויות נוספות, מה שהוביל לזינוק במכירות שלו.
אנגאורי רייס
ביוגרפיה
רייס נולדה בסידני, אוסטרליה לג'רמי רייס, במאי קולנוע, וקייט רייס, סופרת. המשפחתה מתגוררת במלבורן. לפני כן התגוררו תקופה קצרה בפרת' ובמשך שנה במינכן שבגרמניה. שמה הפרטי הוא כשם עיירה באוסטרליה בה חייתה סבתה.
איאד סרחאן
איאד סרחאן (בערבית اياد سرحان נולד בשנת 1969) הוא קצין בצה"ל בדרגת אלוף-משנה, אשר שימש כראש מנהלת התיאום והקישור לעזה (רמת"ק עזה) ביחידה לתיאום פעולות הממשלה בשטחים. קודם לכן שימש רמת"ק רמאללה, רמת"ק עוטף ירושלים ורמת"ק בית לחם.
נתן מיכאל גלבר
לקריאה נוספת
ביבליוגרפיה:
היכל התהילה של הפוטבול המקצועני
הליך הבחירה
על מנת להיות זכאי להיבחר להיכל התהילה על שחקן או מאמן להיות לפחות חמש שנים לאחר פרישה. אישים כגון בעלים או צוות הנהלה זכאים להיבחר בכל עת. מעריצים יכולים להעמיד שחקנים, מאמנים או אישים אחרים על ידי פניה בדואר אלקטרוני או מכתב להיכל התהילה. חברי ועדת הבחירה מצמצמים את רשימת המועמדים ל-25 מועמדים. בנובמבר הוועדה מצמצמת את הרשימה ל-15 מועמדים סופיים על ידי הצבעה.
כריסטיאן קולמן
ביוגרפיה
ב-2015 החל ללמוד באוניברסיטת טנסי בה הוא חבר בנבחרת האתלטיקה. בשנתו הראשונה זכה במקום השלישי באליפות ה-NCAA באולם בריצת 60 מטר. ב-2016 זכה באליפות ה-NCAA באולם בריצת 200 מטר וסיים שני באליפות באצטדיון בריצת 100 מטר. במבחנים האמריקאים לקראת אולימפיאדת ריו דה ז'ניירו קבע בחצי הגמר של ריצת 100 מטר שיא אישי של 9.95 שניות, בגמר סיים שישי ונבחר לחבר בנבחרת השליחים. במשחקים האולימפיים סייע לנבחרת להעפיל מהמקום הראשון בשלב המוקדמות. הוא לא שותף בגמר בו נפסלה הנבחרת.
חניטה
החניטה המצרית
בעבר נהגו עמים אחדים לחנוט את מתיהם ובהם בני האינקה בפרו, שושלת האן בסין והילידים האוסטרלים. אולם מנהג זה רווח בעיקר בין המצרים הקדמונים.
שיטות חניטה של הפרעונים
היו כמה שיטות חניטה:
השיטה היקרה ביותר הייתה לפתוח את הגופה ולהוציא ממנה את האיברים הפנימיים, כולל המוח, ולהכניס לתוך החלל תמרוקים ושרפים. אחר כך שמו את האיברים בכדים קנופיים. הגוף נעטף בתחבושות ועם הנחתה של כל תחבושת נאמרו תפילות ומזמורים. תהליך זה נמשך שבעים יום. כל האיברים הפנימיים (פרט ללב), שהוצאו מהגוף, נחנטו, הושמו בכדים נפרדים ונקברו יחד עם המומיה.
שועל איים אפור
שועל איים אפור (שם מדעי: Urocyon littoralis) הוא מין שועל קטן המשתייך לסוג שועל אפור שחי בשישה מתוך שמונת איי התעלה של קליפורניה. זהו השועל הקטן מבין מיני השועלים בארצות הברית. המין מחולק לשישה תת-מינים, כל אחד ייחודי לאי שבו הוא חי.
הגנה פדרלית
במרץ 2004 סווגו ארבעה תת-מינים של שועל האיים האפור כמינים בסכנת הכחדה המוגנים פדרלית: שועל האי סנטה קרוז, שועל האי סנטה רוזה, שועל האי סן מיגל ושועל האי סנטה קטלינה. על פי IUCN הם עדיין מסווגים בסכנה נמוכה. שירות הפארקים הלאומיים של ארצות הברית יזם תוכניות רבייה בשבי באיים סן מיגל, סנטה רוזה וסנטה קרוז והצליח להעלות את מספר השועלים המקומיים. ב־2004 היו 38 שועלי איים בסן מיגל, כולם בשבי; 46 שועלים הוחזקו בשבי בסנטה רוזה ו־7 בטבע (סכנת הטריפה הנשקפת מהעיט הזהוב מנעה את שחרורם של השועלים בשבי לטבע); בסנטה קרוז היו 25 שועלים בשבי ואוכלוסייה יציבה בטבע של כ־100 שועלים. גם ארגון השימור של האי קטלינה מפעיל תוכנית רבייה בשבי באי; ב־2002 היו 17 שועלים בתוכניות הרבייה בשבי ולפחות 61 שועלים בטבע.
המאמין (סרט, 2001)
הכנסות הסרט לא כיסו את הוצאותיו, אך הסרט זכה לאהדת הביקורת.
טיכון (פטריארך)
פטריארך מוסקבה
ב-1920 התרכזו רבים מראשי הכנסייה הגולים, ובראשם המטרופוליט אנתוני מקייב, בקונסטנטינופול וב-29 בדצמבר 1921 קיבלו אישור מהפטריארכיה האקומנית של קונסטנטינופול לייסד את הכנסייה האורתודוקסית הרוסית הגולה ("הכנסייה הלבנה"). מיד לאחר מכן הזמין הפטריארך דימיטרי את הסינוד החדש להתמקם בסרמסקי קרלובצי שבסרביה. שם קיבל הסינוד מספר החלטות אנטי-בולשביקיות. שליחים חשאיים שפעלו מטעם ימק"א (בהם ג'ון ראלי מוט) העבירו את האוקאז של טיכון לסרמסקי קרלובצי. עבור הכנסייה הרוסית בגלות היה תקנה זו צו-חיים ומכוחה הם מקיימים את בידולם מן הכנסייה הרוסית המוכרת במוסקבה.
סיפורת בזק
סיפרות בזק וסיפורים קצרים
ההבדל בין סיפורת בזק לסיפור קצר או מספר, הוא שאף על פי שסיפורת בזק כוללת בתוכה אלמנטים קלאסיים של סיפור – דמות ראשית, קונפליקט, מכשולים, סיבוכים וסיום - מספר המילים המוגבל בה מאלץ את הכותב לעיתים קרובות להשאיר חלק מהאלמנטים הללו בלתי כתובים - מוחבאים או מובנים בתוך הסיפור עצמו. ניתן לראות עיקרון זה בשיאו בסיפור בן שש מילים: “למכירה, נעלי תינוק, מעולם לא ננעלו." הסיפור הזה הגיע למקום השני בתחרות הסיפור עד 140 תווים (נוסח טוויטר).
קוקוס
שימושים
שימושי העץ כוללים:
ג'ימי באטלר
קריירת מכללות
כסופומור בקבוצת הכדורסל של אוניברסיטת מרקט, היה באטלר מחליפו של וסלי מת'יוז. הוא עלה מהספסל בכל 35 משחקיה של הקבוצה במהלך העונה ורשם ממוצעים של 5.6 נקודות, ו-3.9 ריבאונדים. במשחק האחרון של העונה הסדירה רשם באטלר את הדאבל דאבל הראשון שלו כשקלע 12 נקודות וקטף 14 ריבאונדים, בהם 10 ריבאונדים בהתקפה במשחק מול אוניברסיטת סירקיוז.
שיקגו בולס
בעונת פתח באטלר בחמישייה בכל 67 המשחקים בהם נטל חלק. הוא תרם לאורך העונה 13.1 נקודות למשחק, אך עשה זאת באחוזי קליעה נמוכים; הוא קנה את שמו כשחקן הגנה מצטיין ובסיום העונה נבחר לחמישיית ההגנה השנייה. בתום העונה הציעה שיקגו לבאטלר חוזה בסך 40 מיליון דולר לארבע שנים, אולם באטלר סירב לחתום משום שסבר כי הוא ראוי לחוזה גבוה יותר. זכה בתואר השחקן המשתפר של העונה לעונת 2014/2015. בינואר 2016 קלע באטלר 40 נקודות במחצית השנייה במהלך משחק מול טורונטו ראפטורס, ושבר את שיא המועדון שקבע מייקל ג'ורדן.
הזבוב (סרט)
מוזיקה
את המוזיקה לסרט כתב והלחין הווארד שור.
סליק אבידוב בנהלל
רקע
מאחר שרוב הסליקים הוקמו בקיבוצים היו אלו "על הכוונת" של הבריטים דבר שהתבטא בפשיטות ובחיפושים חוזרים ונשנים בקיבוצים. לכן החליטו ראשי ההגנה לפזר את הסיכון ולהקים סליקים גם במושבים. החלטה זו לוותה בהרבה חששות בגלל העונשים הכבדים שהטילו הבריטים בעקבות גילוי סליקים. בעוד שבמקרה של גילוי סליק בקיבוץ אין גורם אחד שניתן להאשים אותו הרי שבמקרה של גילוי סליק במשק פרטי במושב כן ניתן להאשים גורם ספציפי.
על אף החשש החל ארגון "ההגנה" בבניית סליקים במושבים כשאחד מהם נבנה במשק של יאני אבידוב בנהלל.
הקמת המוזיאון
נכדו של יאני, עופר אבידוב, שיפץ את הסליק והפך אותו לאתר תיירות הפתוח למבקרים המשולב במספר אתרים נוספים הקשורים לסיפור משפחת אבידוב.
מהרשלה עלי
ביוגרפיה
נולד בשם מהרשללחשבז גילמור (Mahershalalhashbaz Gilmore) באוקלנד, קליפורניה שבארצות הברית. בנם של וויליסיה גוינס (נולדה ב-1957) ופיליפ גילמור (1956–1994). הוא גדל כנוצרי בעיר היוורד, קליפורניה על ידי אמו, חברת קהילה בכנסייה הבפטיסטית. אביו היה שחקן שהופיע בברודוויי. הוא נקרא על שם הדמות המקראית מהר שלל חש בז.
למד בסנט מרי קולג' שבקליפורניה וסיים ב-1996 תואר ראשון בתקשורת המונים. ב-2000 סיים תואר שני בלימודי דרמה מבית הספר טיש לאמנויות באוניברסיטת ניו יורק.
קריירה
בשנת 2022 הוא החל להצטלם לסרט "בלייד", אשר צפוי לעלות לאקרנים בשנת 2024.
קרחון הת'רטון
לקריאה נוספת
• METTE K. GILLESPIE, WENDY LAWSON, WOLFGANG RACK, BRIAN ANDERSON, DONALD D. BLANKENSHIP, DUNCAN A. YOUNG, JOHN W. HOLT, Geometry and ice dynamics of the Darwin–Hatherton glacial system, Transantarctic Mountains, Journal of Glaciology, Volume 63, Issue 242, December 2017, pp. 959-972
בלארוס (טרקטור)
שמאל|ממוזער|250px|בלארוס - 1522 בֵּלָארוּס הוא שמה של סדרת טרקטורים שאותם מייצר מפעל לטרקטורים שבמינסק משנת 1950.
סאות' פארק
בישראל, שודרו שתי עונותיה הראשונות של הסדרה בערוץ 2 בזכיינית קשת. מעונתה השלישית עד עונתה ה-12 של הסדרה היא שודרה בערוץ ביפ עד סגירתו, לאחר מכן עברה לערוץ הוט קומדי סנטרל ושם משודרת מאז עונתה ה-13 ועד היום, וכן בשידורים חוזרים של עונות קודמות. רוב פרקי הסדרה זמינים לצפייה ב-HOT VOD, פרט לפרקים 200 ו-201 מעונה 14 שצונזרו, כשבשנת 2019 הסדרה ירדה מהשירות של הוט, אך הועלתה אליו שוב בתחילת שנת 2020. בנוסף כל פרקי הסדרה זמינים לצפייה באתר הרשמי באנגלית של אולפני הסדרה, וללא עלות. בנוסף, ניתן לצפות בעונות 22–23 בשירות הסטרימינג של נטפליקס (כשבעבר היה ניתן לצפות גם בעונות נוספות).
דיבוב
צוות המדבבים מחקה לעיתים קרובות קולות של ידוענים שדמויותיהם מופיעות בסדרה, אך ישנם גם מקרים בהם תורם הידוען עצמו את קולו לדמותו, למשל ג'יי לנו, רוברט סמית' והלהקות רדיוהד וקורן. ידוענים שהתארחו בסדרה ותרמו את קולם לדמויות אחרות כוללים בין השאר את ג'ניפר אניסטון, ג'ורג' קלוני, הנרי וינקלר, הצמד צ'יץ' וצ'ונג, נטשה הנסטרידג' ופיטר סרפינוביץ'. סטון ופארקר טענו כי הם מעדיפים שאופן אירוח הידוענים יהיה "אקראי יותר" מאשר זה של סדרות כמו "משפחת סימפסון". כך למשל גילם ג'ורג' קלוני בפרק "השיט ההומואי הגדול של אל ההומו הגדול" דמות של כלב הומוסקסואל, ולג'רי סיינפלד שביקש להשתתף בסדרה הוצע לדבב בפרק "מרווין המורעב" דמות בשם "תרנגול הודו מספר 4", אך סוכנו של סיינפלד סירב להצעה.
העיר סאות' פארק
העיר מושפעת מערים אמיתיות באגן הניקוז סאות' פארק כמו פיירפליי, ומפרוורים של דנוור כמו ליטלטון, המקומות בהם גדלו יוצרי הסדרה טריי פארקר ומאט סטון, בהתאמה.
הרעלת כספית
הרעלת כספית היא מצב רפואי הנגרם מחשיפה משמעותית לכספית או לאחת מתרכובותיה, בין אם באמצעות התזונה, הסביבה או הצטברות בגוף לאורך זמן.
כספית אורגנית
תרכובות הכספית האורגניות מסיסות מאוד בשומנים, ובין 90%–100% מהכמות שנצרכת באמעות הפה תיספג לאורך מערכת העיכול. החשיפה נעשית לרוב דרך שרשרת המזון המימית על ידי צריכת דגים מזוהמים. נזק ספציפי נראה במוח הקטן ובקליפת הראייה.
מניעת הרעלה
על מנת למנוע הרעלת כספית יש להימנע משימוש בכספית בכל מקום אפשרי ולקדם את השימוש בחלופות ללא כספית. דבר זה ישפיע באופן חיובי ומשמעותי על זרימת הכספית בסביבה ובכך יפחת זיהום הדגה הימית ותפחת יחד עימו הרעלת האדם. ברפואת שיניים עדיף להשתמש בחומרים שאינם מכילים כספית. בנוסף, יש להימנע ממגורים בקרבת אתרי כרייה שמהווה מקור לכספית באטמוספירה, להימנע ממגע בכספית נוזלית, וכן חשוב לפתח נוהלי ניקוי כספית וטיפול בפסולת, אחסון וטיפול בטוח.
הטיפול בהרעלת כספית
הטיפול הנדרש מתבסס על חומרי כלציה וכרוך בשילוב של יון מתכת במבנה טבעת מורכב על ידי מולקולה אורגנית (קושר, או ליגנד). החומר הקולט הוא בעל אפיניות טובה לכספית ובכך נקשר אליו ומונע את הפצתו בגוף. השימוש בחומרי כלציה ברפואה החל לפני כמאה שנה כדי להקל על הרעלה שנבעה מתרכובות ארסן. דוגמאות לחומרים קולטים מסורתיים הם BAL ו-CaEDTA. נהוג להשתמש ב-DMPS וב-DMSA שהם אנלוגיים של BAL ויותר יעילים ממנו.
הבחירות לנשיאות ארצות הברית 1824
מסע הבחירות
התחרות בין המפלגה הפדרליסטית לבין הדמוקרטים-רפובליקנים גוועה לאחר מלחמת 1812 והוקעת הפדרליסטים, ונשיא ארצות הברית ג'יימס מונרו כיהן ללא תחרות ממשית. כמו נשיאים קודמים שנבחרו פעמיים, מונרו סירב לרוץ לכהונה שלישית.
במערכת הבחירות על תפקיד נשיא ארצות הברית התמודדו:
פנאיוטיס רטסוס
רטסוס נודע במשחק הראש שלו ובתרומתו הגדולה להתקפה על אף היותו שחקן הגנה.
אולימפיאקוס
רטסוס נולד ביוהנסבורג להורים יוונים. כילד וכנער שיחק באולימפיאקוס, ובקיץ 2016 הועלה לקבוצה הבוגרת על ידי מאמנו ויקטור סאנצ'ס. הופעת הבכורה של רטסוס בקבוצה הבכירה של אולימפיאקוס הייתה בפלייאוף העלייה לליגה האירופית מול ארוקה. עד לסיום עונת 2016/17 ערך רטסוס 18 הופעות והבקיע שני שערי ליגה במדי אולימפיאקוס, וזכה עמה באליפות ליגת העל היוונית, בעונה בה ספגה הקבוצה 16 שערי ליגה בלבד. רטסוס ואולימפיאקוס הגיעו באותה עונה לשמינית גמר הליגה האירופית, שם הודחו על ידי בשיקטש. באותה עונה, בפברואר 2017, במשחק הגביע מול אטרומיטוס, שימש רטסוס כקפטן, והיה לקפטן הצעיר ביותר של הקבוצה אי פעם, בגיל 18 שנים, חמישה חודשים ושלושים יום. יכולתו הטובה של רטסוס בעונה זו משכה התעניינות ממועדונים רבים.
תארים
תארים אישיים:
נציב מצודת לונדון
היסטוריה
תפקידו של נציב המצודה היה רווחי מאוד בימי הביניים; בין זכויותיו היו:
כל ספינה ששטה במעלה הזרם לכיוון לונדון הייתה חייבת לעגון במזח המצודה על מנת לתת חלק מהמטען שלה לנציב, ובתמורה לכך זכתה להגנה מתותח שהיה במצודה. מטענים אלה כללו, בין היתר, צדפות מסוגים שונים, סוף ויין. מסורת זו נשמרת כיום על ידי הצי המלכותי, כאשר בטקס השנתי של חובות הנציב (Ceremony of the Constable's Dues) כלי שיט גדול של הצי מעניק לנציב חבית של רום.
אחד מן הנציבים הידועים ביותר הוא ארתור ולסלי, הדוכס הראשון מוולינגטון, שכיהן בין 1825 ל-1852. בתקופת כהונתו הועברו מהמצודה גן החיות המלכותי ומשרד התעודות, ומבנים רבים שופצו כך שייראו כפי שנראו בימי הביניים. החפיר יובש והומר לרחבת מצעדים. שומרי המצודה לא הורשו יותר לקנות או למכור את תפקידם, ובמקום זאת נבחרו בהגרלה מבין הסרג'נטים של הצבא. בתקופת כהונתו של הדוכס חל גידול ניכר בנפח התיירות למצודה, בניגוד מוחלט לרצונו.
כיום התפקיד הוא בעל מהות טקסית בעיקר, והוא כולל בעיקר השתתפות בטקסים המסורתיים שנערכים במצודה וכן חלק מהצוות הקבוע שמתגורר בה. באירועים לאומיים הנציב אחראי על תכשיטי הכתר והוא בעל גישה ישירה למלך. הנציב הנוכחי הוא גנרל לורד דנט, שהחל לכהן בו ב-1 באוגוסט 2009, והוא הנציב ה-159 בהיסטוריה של המצודה (קיימות הערכות שונות ביחס למספר הנציבים של המצודה).
מארג' סימפסון
מארג' היא אם המשפחה הסבלנית ואחת הדמויות המרכזיות בסדרה. המאפיין הפיזי הבולט ביותר שלה הוא השיער הכחול שלה, בסגנון "ביהייב" ; היא גאה בכך שמעולם לא פגשה במישהו עם שיער ארוך יותר משלה מחוץ לגרייסלנד. מארג' נשואה להומר סימפסון, אמם של בארט, ליסה ומגי, וכן יש לה שתי אחיות תאומות, פאטי וסלמה.
בין מארג' לבין דמות עקרת הבית הטיפוסית משנות ה-50 יש קווי דמיון רבים, באמצעות שימוש בסטריאוטיפים שונים כגון שרשרת הפנינים שלה. מארג' נקראת על שם, ומבוססת באופן רופף, על מרגרט "מארג'" גריינינג, אימו של יוצר הסדרה מאט גריינינג.
כישורים
מארג' היא ציירת מוכשרת. כאשר היא הייתה נערה היא הייתה מאוהבת ברינגו סטאר וציירה מספר רב של דיוקנאות שלו. כמו כן, היא כתבה לו מכתב אך קיבלה תשובה רק לאחר 25 שנים. תגובתו נתנה לה השראה להשתתף בתחרות ציור. הדיוקן שציירה לתחרות, שבו ניתן היה לראות את הומר כאשר הוא ישן על הספה במצב של שכרות, זכה במקום הראשון בתחרות. לאחר מכן שכר מר ברנז, הבעלים של תחנת הכוח הגרעינית שהומר עובד בה, את שירותיה על מנת שתצייר דיוקן שלו. הדיוקן שציירה זכה להערכתו של מר ברנז, דבר שנחשב להישג בעולם הבדיוני של הסימפסונים.
מארג' היא טבחית מוכשרת מאוד. בעבר היא ניהלה עסק למכירת כעכים, שהצליח לשגשג בסיוע של המאפיה. היא השתתפה במספר תחרויות בישול, על אף שנסיבות כגון מתחרים נקמניים ותנורים מקולקלים גרמו לה להפסיד מספר פעמים. באחת התחרויות היא אף חיבלה בעבודותיהם של מתחרים אחרים. מארג' סיפרה בפרק "הכול כשר במלחמת התנור" שתקציב המזון המשפחתי לשבוע הוא 12 דולרים. המאכל הידוע ביותר שלה הוא צלעות חזיר.
פולס אולטרה-קצר
רקע
שדה חשמלי ממשי המתאר פולס אולטרה-קצר, מתנדנד בתדירות רגעית \omega_{0} המתאימה לאורך הגל המרכזי של הפולס. על מנת לפשט את החישובים, מגדירים שדה מרוכב תלוי בזמן. באופן פורמלי, שדה זה מוגדר כאות אנליטי המתאים לשדה הממשי E(t).
פונקציות העוצמה בזמן I(t), ובתדר S(\omega), קובעות את משך הזמן ורוחב הפס הספקטרלי של הפולס. כפי שנובע מעקרון אי הוודאות, למכפלה שלהם (המכונה לפעמים "מכפלת זמן ורוחב פס") יש גבול תחתון. ערך מינימלי זה תלוי בהגדרה המשמשת עבור משך הפולס וצורתו. עבור ספקטרום נתון, מכפלה זו וכפועל יוצא גם משך הפולס הקצר ביותר, מתקבלים על ידי פולס מוגבל-התמרה (transform-limited pulse), כלומר עבור פאזה ספקטרלית קבועה. ערכים גבוהים של המכפלה עבור רוחב הפס, לעומת זאת, מצביעים על קיומו של פולס מורכב יותר.
זקנה (ספר)
דמויות
ברומן ארבע דמויות, המשתתפות בשתי עלילות של אהבה נכזבת.
שלושה חזירים קטנים
עלילה
בזמן שהם שרים הזאב הרע אכן מופיע, ובשלב זה החלילן והכנר מגלים שהם למעשה מפחדים מאוד מהזאב, אז מיד שני החזרזירים נסוגים כל אחד לביתו. תחילה הזאב נושף ומחריב כליל את בית הקש של החלילן (פרט לגג), האחרון נמלט בעור שיניו ומצליח להתחבא בביתו של אחיו הכנר. הזאב מעמיד פנים שהוא מוותר והולך הביתה, ובעודם ממשיכים לזמר את שיר הנושא הזאב חוזר מחופש לכבשה תמימה ומבקש שיפתחו לו את הדלת. החזרזירים עולים על התרמית והזאב נושף שוב על בית הענפים של הכנר ומשמידו לחלוטין (למעט הדלת). הצמד מצליח להימלט ולהסתתר בביתו של החזיר המעשי, שנותן להם בחפץ לב מקלט; בביתו של החזיר המעשי מתגלה שכלי הנגינה שלו הוא פסנתר. הזאב מגיע מחופש לרוכל המוכר מברשות כדי להערים על החזרזירים שיכניסו אותו פנימה תמורת דוגמה חינם, אך ניסיונו נכשל. לאחר מכן, הזאב מנסה לנשוף עד שבית הלבנים החזק ייהרס (ומאבד את בגדיו תוך כדי), אך הוא נכשל שוב; כל זה קורה בעוד החזיר המעשי, המלא ביטחון, מנגן מוזיקת פסנתר מלודרמטית. לבסוף, הזאב מנסה להיכנס לבית דרך הארובה, אבל החזיר המעשי פועל בחוכמה ומוריד את המכסה של סיר רותח מלא במים (שאליו הוא מוסיף טרפנטין) הממוקם מתחת לארובה, והזאב נופל ישר לתוכו. צווח מכאב, הזאב נס כשכולו אחוז טירוף, בעוד החזרזירים שרים שוב "מי פוחד מהזאב הרע?". לאחר מכן החזיר המעשי מותח את אחיו בכך שהוא נוקש על הפסנתר שלו, מה שגורם להם לחשוב שהזאב חזר, והשניים מהרים להסתתר מתחת למיטה.
תגובות ומורשת
הסרט זכה להצלחה פנומנלית בקרב הקהלים של אותה תקופה, עד כדי כך שבתי קולנוע הקרינו את הסרט במשך חודשים לאחר הקרנת הבכורה שלו, בעקבות היענות כלכלית גדולה. הסרט עדיין נחשב לסרט המונפש הקצר המצליח ביותר שנוצר אי פעם, ונשאר בראש סרטי ההנפשה עד שדיסני הצליחה להגביר עוד יותר את הפופולריות של מיקי מאוס על ידי הפיכתו לאייקון מרצ'נדייז מוביל עד סוף 1934. האנימטור צ'אק ג'ונס ציין, "זו הייתה הפעם הראשונה שמישהו אי פעם הביא דמויות לחיים (בסרט מצויר). אלו היו שלוש דמויות שנראו דומות ופעלו אחרת". (היסטוריוני הנפשה אחרים, במיוחד מעריציו של וינזור מקיי, היו חולקים על המילה "ראשונה", אבל ג'ונס לא התכוון לאישיות אלא לאפיון באמצעות מערך הגוף והתנועה). החזיר החלילן והחזיר הכנר הם קלי דעת וחסרי דאגות; החזיר המעשי זהיר ורציני. הסיבה לכך שהסיפור והדמויות של הסרט היו כל כך מפותחים הייתה שדיסני כבר הבינו שהצלחתם של סרטי הנפשה תלויה בסיפורים מרתקים רגשית שיתפסו את הקהל ולא ישחררו. ההבנה הזו הובילה לחידוש חשוב בתקופה בה הסרט היה בפיתוח: "מחלקת סיפור", נפרדת מזו של האנימטורים, עם אמני סטוריבורד שהוקדשו לעבודה על שלב "פיתוח הסיפור" בקו הייצור.
ג'ון הילרמן
קריירת משחק
הילרמן נפטר ביוסטון שבטקסס ב־9 בנובמבר 2017.
איבאנו בורדון
קריירה
בורדון רשם 21 הופעות עבור המדים הלאומיים של נבחרת איטליה בין השנים 1978 ל-1984, ואף נכלל בשלושה טורנירים מרכזיים כמחליפו של דינו זוף. הוא ייצג את הנבחרת במונדיאל 1978 (שבו איטליה סיימה במקום הרביעי), ביורו 1980 (שבו איטליה סיימה שוב במקום הרביעי) ובמונדיאל 1982 (שבו איטליה זכתה בגביע).
ליגת העל השוודית
מבנה
מאז 2008 ישנם 16 מועדונים בליגת העל השוודית. במהלך עונה (החל מסוף מרץ ומסתיים בתחילת נובמבר) כל מועדון משחק נגד שאר המועדונים פעמיים (בית וחוץ) בסך הכל 30 משחקים. שתי הקבוצות הנמוכות ביותר בסיום העונה יורדות לסופרטן (הליגה השנייה) ושתי הקבוצות המובילות מהסופרטן עולות במקומן. הקבוצה השלישית הנמוכה ביותר באלסוונסקן משחקת פלייאוף ירידה/עלייה מול הקבוצה השלישית בסופרטן.
שפות אומוטיות
ההצעות למיון השפות בקבוצה
הוויכוח העיקרי הוא על מיקומן של שפות מאו בתוך הקבוצה. הבלשן ליונל בנדר (2000) סיווג את השפות האומטיות כדלקמן:
יחסי ארגנטינה–פינלנד
הסכמים
לאורך השנים חתמו שתי המדינות על מספר הסכמים ביניהן.
רדברידג' (רובע)
השכלה
ברובע פועלים 41 בתי ספר, רובם בתי ספר יסודיים ותיכונים, מתוכם שניים יהודים.
פרנסיסקנה לה פלטה
מאפיינים פיזיים
לדולפין לה פלטה הוא בעל החוטם הארוך ביותר מכל הלווייתנים ביחס לגודל גופו. הזכרים מגיעים לאורך של 1.6 מטר, והנקבות לאורך של 1.8 מטר. צבע גופו חום-אפרפר, כאשר צידו התחתון מעט בהיר יותר. גם הסנפירים גדולים באופן משמעותי יחסית לגוף. הם רחבים, אולם הם הופכים צרים במקום החיבור עם הגוף. עובדה זו הופכת את צורתם לדמוית משולש. נחיר הנשיפה הוא בצורת קשת, והוא נמצא מול קמט על הצוואר. הסנפיר הגבי הוא בעל בסיס רחב והוא מעוגל בקצהו. משקלו הממוצע של לווייתן הפרנסיסקנה הוא מעל 50 קילוגרמים, ותוחלת חייו היא 20 שנים. תקופת ההריון אורכת 10-11 חודשים, והוולדות מגיעים לבגרות תוך שנים ספורות. הנקבות יכולות להוליד גורים מגיל חמש שנים.
תפוצה
לווייתן הפרנסיסקנה לה פלטה נמצא בחוף הדרום-מזרחי של דרום אמריקה, וכן בשפך הנהר בריו דה לה פלטה. הוא החבר היחיד בעל-משפחת דולפיני הנהרות שחי בפועל באוקיינוס ובמים מלוחים ולא במים מתוקים. אף על פי שמספר מינים בעל-המשפחה מבלים את חלק מחייהם מחוץ לנהרות, פרטים רבים נותרים במשך כל חייהם בנהר, ואינם מסתכנים ביציאה ממנו למים מלוחים.
ADC
ההמרה כרוכה בקוונטיזציה של המידע הנכנס ולכן בהכרח הוא מוסיף אלמנט של שגיאה. בנוסף, במקום לבצע המרה בצורה רציפה, ADC מבצע המרה מחזורית, כשהוא דוגם את האות הנכנס. התוצאה היא רצף ערכים מספריים אשר הומרו מאות אנלוגי, רציף בזמן ובאמפליטודה, לאות דיגיטלי, עם זמן ואמפליטודה דיסקרטיים.
ג'ון קרטרט, רוזן גרנוויל השני
דיפלומט
תשומת הלב של קרטרט הייתה במדיניות חוץ, לא פנים. עבודתו הרצינית בחיים הציבוריים החלה עם מינויו, בתחילת 1719, לשגריר בשוודיה. במהלך שנה זו ובשנה שלאחר מכן הועסק בהצלת שוודיה מהתקפותיו של פיוטר הגדול, ובהסדרת הפיוס בצפון. מאמציו נשאו פרי לבסוף.
המלכה קרוליין
קרטרט הצטרף לצד הפופולרי במחאה נגד וולפול על כך שלא הכריז מלחמה על ספרד. כשהתקרבה מלחמת הירושה האוסטרית, הייתה אהדתו כולה עם מריה תרזה מאוסטריה, בעיקר בטענה שנפילת בית אוסטריה תגביר בצורה מסוכנת את כוחה של צרפת גם אם לא תזכה לגישה לשטחה של אוסטריה. דעות אלו קיבלו אותו בברכה אצל ג'ורג' השני, מלך בריטניה, שקיבל אותו בשמחה כ ב-1742. ב-1743, הוא ליווה את המלך לגרמניה ונכח ב ב-27 ביוני 1743. קרטרט החזיק במשרת המזכיר עד נובמבר 1744.
מוות וקבורה
הוא נשאר בתפקידו כלורד נשיא המועצה עד מותו ב-2 בינואר 1763. מעשהו האחרון היה להאזין על ערש דווי להקראת המסמכים המקדימים של חוזה פריז על ידי, תת-המזכיר של , מחבר המסה על "הגאונות המקורית וכתביו של הומרוס", שרצה לדחות את החתימה על החוזה, אבל גרנוויל אמר לו שזה "לא יוכל להאריך את חייו אם יזניח את חובתו" וציטט ביוונית עתיקה את נאומו של מהאיליאדה xii. 322–328, כשהוא חוזר על המילה האחרונה ἴομεν ("איומן") (המילה הראשונה של פסוק 328) שמשמעותה "הבה נלך קדימה". ווד נזכר באירוע באופן הבא:
קרטוגרפיה
היסטוריה
אין הסכמה לגבי השאלה מה היא המפה העתיקה בעולם, בשל העובדה שהגדרת המושג "מפה" איננה חד משמעית וגם משום שכמה מהחפצים שנראים כמפות אולי בכלל אינם מפות. ציור קיר שנראה כמו שרטוט של העיר האנאטולית צ'אטאלהויוק (Çatalhöyük), מתוארך למאה ה-7 לפני הספירה.
רשת קואורדינטות ארצית
בעיה נוספת בהצגת פני כדור הארץ על פני מפה שטוחה, בעיה המשותפת לשתי מערכות הקואורדינטות, הן הארצית והן העולמית, היא המרת פני השטח הכדוריים של כדור הארץ לפני שטח של מפה שטוחה. כדי לעשות זאת יש צורך להשתמש בהיטל. ישנם היטלים מסוגים שונים כמו היטל קסיני סולדנר, היטל רובינסון והיטל מרקטור רוחבי. רשת UTM למשל, משתמשת בהיטל גלילי, שהוא היטל מרקטור רוחבי, שבו כדור הארץ מוטל על פנים גליל, המושטח לאחר מכן. לפי Theorema Egregium לא קיים היטל מושלם השומר על כל הגדלים במדויק.
האופרה הקלה בנגב
אף על פי שהקבוצה כוללת גם כמה צברים ואנשים שמוצאם מארצות שונות, רוב חברי הקבוצה באים מארצות דוברות אנגלית והחזרות, כמו ההופעות, נערכות באנגלית. החזרות להצגות מתחילות בסוף אוגוסט, וההפקות עצמן עולות בפברואר-מרץ. בנוסף לבאר שבע, מציגה האופרה הקלה בנגב גם בתל אביב, נתניה, חיפה, ירושלים, אור עקיבא, מודיעין, כפר סבא, רחובות וערים נוספות. ארגוני צדקה שונים משתמשים במופעי האופרה הקלה למטרות גיוס כספים.
ג'יימס ויתיקומב
חוואי ומחנך
ויתיקומב היה גם מעורב בתעשיית החקלאות של אורגון, ושימש כנשיא ארגון מגדלי הצמר של צפון הפסיפיק ושל ארגון מגדלי הכבשים בצפון-המערב. תקופת כהונתו באקדמיית המדעים של אורגון עמדה בסימן עליה ברווחים של תעשיית החלב מ-2.5 מיליון דולר ל-20 מיליון דולר. הישגים אלו הובילו להכרה של ויתיקומב ברמה המדינתית ומשכו את תשומת הלב אליו מצד המפלגה הרפובליקנית באורגון.
מושל אורגון
עם כניסתה של ארצות הברית למלחמת העולם הראשונה, נקט ויתיקומב בעמדה פטריוטית קולנית בתמיכה במאמץ המלחמתי. הוא עודד את הגיוס לשירות צבאי, וקידם את התעשיות המלחמתיות.
חופשיי הגליל
החוליה
תחילת הארגון בהתארגנות של מספר תושבי כפר כנא וכפר מנדא בשנת 2002. ב-18 באפריל 2004 ירו חברי החוליה עלא מוסא ומוחמד חטיב לעבר רכבי סיור של משמר הגבול בצומת בית רימון. הפיגוע סוכל, לאחר ירי של אנשי מג"ב לעבר השניים. חטיב נהרג ומוסא נעצר. הסתבר כי הנשק בו השתמשו הוא נשקו של החייל אולג שייחט שנחטף ונרצח מספר חודשים לפני כן, ואשר אחרים נעצרו, הואשמו, והודו ברציחתו. מעצרו של מוסא הוביל למעצר חברים נוספים. חברי החוליה שנעצרו הודו ברצח אולג שייחט. ביולי 2004 דקר אחיו של חטיב חייל בצומת גולני, בטענה כי המדובר בנקמה על מות אחיו.
מסביב לעולם ב-50 שנה
תקציר העלילה
הסרט מספר על סמי, צב ים שבקע לעולם בחופי קליפורניה בשנת 1959. מיד עם צאתו לאוויר העולם, סמי נכנס אל המים ומיד מוצא את שלי, אהבת חייו אותה הוא מאבד מיד. סמי, יחד עם ריי, חברו הטוב יוצאים למסע גדול ומותח מסביב לעולם בשביל למצוא את שלי. סמי וריי עוברים את כל ההרפתקאות האפשריות ונציבים מול כל הסכנות שבדרך בחיפוש אחר שלי. במהלך המסע, סמיי וריי מגלים איך בני האדם פוגעים בכדור הארץ, אבל אחר כך הם ניצלים על ידי בני אדם אחרים.
מארק צייטלין
ביוגרפיה
מארק צייטלין נולד בלנינגרד, ברית המועצות לשעבר, כיום סנקט פטרבורג ברוסיה. למד לשחק שחמט במועדון של פיונירים בעירו.
בשנת 2004 צייטלין היה שותף בנבחרת ישראל לסניורים (יחד עם יעקב מוריי, ידעאל סטפק ויאיר קריידמן), שזכתה באליפות העולם.
צייטלין לא היה פעיל במשחק תחרותי מיוני 2016 ועד למותו.
זהר עמיר
ביוגרפיה
בשנת 1979 התגייס לצה"ל והתנדב לקורס טיס. לאחר כשנה הודח מהקורס ושובץ על פי בקשתו בחיל השריון, שם עבר הכשרה כלוחם וקורס מפקדי טנקים. לאחר מכן הדריך קורס אחד בתפקיד גנן קמ"ט בגדוד 532. בהמשך השלים קורס קצינים, שובץ בגדוד קק"ש (קורס קציני שריון) בתפקיד גנן קק"ש. במבצע שלום הגליל שירת כמפקד מחלקת טנקים ונלחם בקרבות גדוד 196 בג'זין ובקעת הלבנון. בהמשך שובץ בתפקיד קמב"ץ גדוד 196. לאחר סיום קורס מפקדי פלוגות שובץ בתפקיד מ"פ בגדוד 78 בחטיבה 14 ולאחר פירוק החטיבה בשנת 1985 עבר עם פלוגתו לגדוד 46 בחטיבה 401. בתפקידיו הבאים שירת כסגן מפקד גדוד 46, קצין אג"ם חטיבה 460 וחטיבה 188. בשנת 1990 מונה למפקד גדוד 52 בחטיבה 401, ולאחר מכן שירת כקצין אג"ם אוגדה 162 וסגן מפקד חטיבה 401. בין השנים 1995–1998 שירת כמפקד חטיבה 27 ובמקביל כרמ"ח זרוע היבשה, אותה הוא הקים. לאחר מכן שירת באגף התכנון כרמ"ח תכנון אסטרטגי ועוזר ראש אג"ת לתשתיות. בשנת 2001 פרש מצה"ל.
שלמה זלקינד לנדרס
הרב שלמה זלקינד לַנדרֶס (י"ג בתשרי תר"ל, 19 באוקטובר 1869 – י"ט בחשוון תשכ"ג, 16 באוקטובר 1962) היה רבה הראשון של רמת גן, כיהן בתפקידו 36 שנים. בין השנים 1928 - 1931 כיהן גם כרבה של בני ברק.
אבן הירח
תקציר העלילה
רחל עונדת את היהלום במסיבת יום ההולדת שלה, אבל בלילה הוא נעלם מהמגירה שבחדרה. החשד נופל על שלושת ההודים שנראו מסתובבים ליד הבית; על רוזנה ספירמן, משרתת שמתחילה להתנהג באופן מוזר, ובהמשך מתאבדת בטביעה בחולות הטובעניים; ורחל עצמה שגם התנהגותה חשודה, והיא לפתע זועמת על בן דודה פרנקלין בלייק, שלפני כן הייתה מאוהבת בו, כשהוא מנסה לעזור במציאת היהלום. למרות מאמציו של הבלש המהולל סמל קאף, התעלומה אינה נפתרת, ושוכני הבית מתפזרים.
קובה במשחקים הפאראלימפיים
היסטוריה
באולימפיאדת הנכים אטלנטה (1996) הצליחו האתלטים הקובנים להביא למדינה 8 מדליות זהב פאראלימפיות. בין האתלטים בלטו אנריקה קבלרו שזכה בשתי מדליות זהב, בקפיצה למרחק ובקפיצה משולשת (קטגוריה F12) ובמדליית כסף במירוץ ל-100 מטרים (קטגוריה T12) ועומאר מויה שזכה בשתי מדליות זהב במירוץ ל-200 מטרים ובמירוץ ל-400 מטרים (קטגוריה T11)
שמעון שטיין
ביוגרפיה
לאחר פרישתו ממשרד החוץ מכהן כחוקר בכיר במכון למחקרי ביטחון לאומי.
המצור על אופ"ק
סוף דבר
הסיבה לנסיגתם הפתאומית של קרלוס ואנשיו לא ברורה. קליין טען לימים שקרלוס קיבל כופר שנע בין 20 ל-50 מיליון דולר, מ"נשיא ערבי" ושמר אותו לעצמו. קרלוס עצמו טען לימים שקיבל כופר מערב הסעודית ואיראן, והשתמש בו למטרות טרוריסטיות.
אלומה לב
ביוגרפיה
ב־2023 הוציאה את הספר השני 'עד שליבך יתנגן' בהוצאת ידיעות ספרים, הכולל 110 פרקים המקיפים את יסודות לימוד ימימה.
יהלומים לנצח (ספר)
יהלומים לנצח (באנגלית: Diamonds Are Forever) הוא ספר מאת איאן פלמינג משנת 1956, הרביעי בסדרת ספרי ג'יימס בונד. בספר זה, מתמודד בונד מול מבריחי יהלומים.
עלילה
בלונדון, טיפאני מסבירה לבונד כיצד פועל ארגון ההברחה של ספאנג. בונד יוצא לסיירה לאון במטרה לשים קץ לקיומו של הארגון. כשספאנג מבין שנחשף, הוא מתחיל בעצמו בחיסול הארגון. הוא רוצח את מרבית אנשיו, ובסופו של דבר נהרג בעצמו בידי בונד שמפוצץ את המסוק שלו.
זטואיצ'י
זטואיצ'י (באנגלית: Zatoichi, ביפנית: 座頭市) הוא דמות בדיונית העומדת במרכזה של סדרת סרטי קולנוע וטלוויזיה יפניים הקרויים על שמה.
סרטי הקולנוע
הסרט משנת 2003 הוקרן לראשונה בפסטיבל הסרטים של ונציה וזכה לתשבחות רבות ופרסים ברחבי העולם בקטגוריות הפסקול, הצילום האומנותי, הבימוי והכוריאוגרפיה.
חרשה (יישוב)
מקור השם חרשה הוא מפסוק בספר נחמיה: "וְאֵלֶּה הָעוֹלִים מִתֵּל מֶלַח תֵּל חַרְשָׁא כְּרוּב אַדּוֹן וְאִמֵּר וְלֹא יָכְלוּ לְהַגִּיד בֵּית אֲבוֹתָם וְזַרְעָם אִם מִיִּשְׂרָאֵל הֵם."
היסטוריה
בשנת 2004 הוקמו במקום שני בתי קבע, ובשנת 2005 הוקמו במקום שישה בתי קבע נוספים. תנועת "שלום עכשיו" עתרה לבג"ץ ב-22 בספטמבר 2005 בדרישה להרוס את המבנים ולמנוע את אכלוסם. הבקשה למנוע את האכלוס נדחתה, בגלל הצהרת המדינה שהמבנים כבר היו מאוכלסים, והדיון בעתירה עצמה נמשך מעל 4 שנים, במהלך הדיון טענו תושבי המאחז כי אדמות חרשה נמצאות לקראת סיום הפיכתן מאדמות סקר לאדמות מדינה וכל שנדרש הוא חתימה של שר הביטחון. שלום עכשיו טענה מנגד שחלק מהאדמות נמצאות בבעלות פלסטינית פרטית. בהמשך התקבלה טענת תושבי המאחז והממונה על הרכוש הממשלתי והנטוש באזור יהודה ושומרון הכריז על האדמות שבהן נמצאים המבנים שבהן עסקה העתירה כאדמות מדינה, והמדינה השיבה לבג"ץ כי בכוונתה להכשיר את המבנים. בעקבות כך, נדחתה העתירה ביחס למבנים בחרשה.
גאי פן דו בואה
עבודת אומנות
עבודתו נמצאת באוספים רבים של מוזיאונים, כולל מוזיאון סמיתסוניאן לאמנות אמריקאית, הגלריה הלאומית לאמנות, אוסף פיליפס, מוזיאון מונטגומרי לאמנויות יפות, מוזיאון ברוקלין, מוזיאון וויטני לאמנות אמריקאית, האקדמיה לאמנויות יפות של פנסילבניה. ומוזיאון האמנות של אוניברסיטת וירג'יניה.
נבחרת צ'ילה בכדורגל
נבחרת צ'ילה בכדורגל היא נבחרת הכדורגל הלאומית של צ'ילה.
שעת השמד
נר חנוכה ב'שעת השמד'
באחרונים נכתב שדווקא במקום שגזרו לבטל המצווה לגמרי חייב למסור עצמו למיתה, ולכך בנר חנוכה מאחר שניתן להדליק בתוך הבית ולקיים בכל את המצווה, אין לו למסור עצמו למיתה, ולכך תיקנו שידליקנה על שולחנו.
כוכב לכת ארצי
מקור השם
המונח הלועזי, Terrestrial Planet, מקורו במילה הלטינית "Terra", שפירושה "אדמה". בגלל ההרכב הסלעי והאדמה המוצקה המאפיינת כוכבים אלה הם קיבלו שם כולל של כוכבי לכת בעלי אדמה, וזאת בניגוד לענקי הגז המאופיינים בהרכב גזים גדול. בשפה העברית, נטבע המונח מהמילה "ארץ".
היווצרות כוכבי לכת ארציים במערכת השמש
כאשר השמש הוצתה, אותם כוכבי לכת קטנים שהיו קרובים אליה "שרפו" את האטמוספירה הראשונית שלהם כך שכל הגזים הנדיפים שלהם נשרפו. יתרה מכך, רוח השמש העיפה את החומר החיצוני שמקורו בערפילית הסולארית ושהיה מסביב לכל כוכבי הלכת. השפעות השמש היו הרסניות וכוכבי הלכת שהיו קרובים אליה נשארו "ערומים" עם החומרים הסלעיים הכבדים שלהם בלבד.
בשלבים מאוחרים נוצרה מערכת השמש כפי שמוכרת לנו כיום. המערכת הייתה בעלת איזון חדש בין השמש לגופים, ובה הגופים נמשכים למרכז בגלל כוח המשיכה. הכוכבים הארציים פיתחו בשלב זה אטמוספירות משניות המוכרות לנו כיום שהגנו על הסביבה הפנימית שלהם מרוח השמש החזקה. החלו להיפתח תהליכים תרמיים פנימיים בתוך חלק מכוכב לכת וחלקם אף יצרו חיים (כדור הארץ).
מאפיינים
כוכבי הלכת הארציים מתאפיינים בהיעדר מערכת טבעות פלנטריות ומספר מועט של ירחים (או ללא ירחים כלל).
תלמוד תורה המסורה
היסטוריה
לת"ת מספר סניפים. כשהסניף הראשי הוא ברחוב תחכמוני בעיר, ובהמשך נפתחו בשכונת רוממה, ושכונת רמת שלמה.
בתלמוד תורה מתקיים מדי שנה מבחן 'דגל המשנה' ללימוד משנה, ובמעמד המבחן השישי של חתן המשנה קיבל התלמוד תורה את עיטור "דגל המשנה" לשנת תשל"ח על ההצטיינות של הת"ת מטעם המפעל העולמי ללימוד המשנה היומית בניהולו של הרב שלמה שטנצל.
תפקידים בת"ת
בסניף רמת שלמה משמש הרב ברוך לוי כמנהל.
מיכאל אשכול
מרפא, מורה ושומר
פיטורים אלו הובילו את אשכול להשתקע באדיס אבבה ולעבוד כספרן בספרייה ציבורית. בעיר התחבר לקהילה היהודית יוצאת תימן וביתא ישראל, לתיירים ושליחים מישראל שחשפו אותו לציונות ומדינת ישראל. קשריו עם הקהילה יוצאת תימן הביאו אותו לאמץ את השם 'מיכאל אשכול' ובהמשך כשהתפרנס כשומר ועוזר של משפחה בסגל שגרירות ישראל נישא.
ג'וזאיה קלמנט ודג'ווד
חייו
השאילתות שהגיש לשר המושבות נגעו לפרטים הקטנים ביותר – מדוע לא קיבלו בבית הדואר מברק באותיות עבריות, ומדוע הוסעו החיילים באוטובוס ערבי ולא יהודי. עזריאל קרליבך, שהיה עיתונאי בלונדון, סיפר כיצד, אחרי שכתב כי ודג'ווד, בנלהבות היתר שלו, עושה שירות דב לעניין הציוני, זכה לתוכחה ממנו באמרו כי הציונות היא הצדק, ועל הצדק אין מתפשרים.
הקודקס האזרחי הגרמני
היסטוריה
לאחר מלחמת העולם השנייה עם חלוקת שטחה של גרמניה לשתי מדינות: גרמניה המערבית וגרמניה המזרחית, המשיך ה-BGB לשמש בשתיהן. יחד עם זאת, לאורך השנים, שונו הוראות ה-BGB עם חקיקה חדשה בגרמניה המזרחית. החל משנת 1966 שונתה החקיקה בתחום דיני המשפחה, בשנת 1976 נחקק קודקס אזרחי חדש (Zivilgesetzbuch), ובשנת 1982 נחקק חוק חוזים חדש. מאז איחודה של גרמניה בשנת 1990, שב ה-BGB להיות הקודקס האזרחי המחייב בכל שטח גרמניה.
כרמית תעשיות ממתקים
תביעה אזרחית
בינואר 2010, הגישה כרמית תביעה בסך 22 מיליון שקל נגד קבוצת שטראוס ונושאי משרה בה, כולל מנכ"ל עלית לשעבר, גיורא בר דעה, בגין ניצול כוח מונופוליסטי בנוגע לפרשת קדבורי. הדיונים המשפטיים נמשכו כ-4 שנים, ובספטמבר 2014 הסתיימו בפשרה בה הסכימה שטראוס לשלם לכרמית 9 מיליון שקל.
קסנטן גאם
תעשיית המזון
ניתן למצוא קסנטן גאם במוצרי מזון שונים כמו רטבים, מיצי פירות ולחם (בו הוא תורם במניעת הקשחה לא רצויה של הלחם והעלאת נפחו, בייחוד בלחמים ללא גלוטן).
מוצרים תעשייתיים
בתעשיית התרופות, הוספת קסנטן גאם מונעת הפרדה של חומרים לא מסיסים אשר חיוניים לתרופה, בשל היותו חומר מתחלב. בנוסף, קסנטן גאם אינו רעיל ואינו יוצר אנטארקטיות עם החומרים הפעילים בתרופות שונות דבר המאפשר את הוספתו לתרופות מבלי לפגוע ביעילות התרופה.
דוגמאות למזונות המכילים קסנטן גאם
ריכוז קסנטן גאם ברוב מוצרי המזון הוא פחות מ-0.5% משקלי (גרם קסנטן לגרם מזון) וניתן לראות כי ברשימת תוספי מזון על פי תקנות בריאות הציבור (מזון) (תוספי מזון), כמות קסנטן גאם המותרת בריבות ובממרחים על בסיס פירות עומדת על 10 גרם על כל ק"ג מוצר מזון. לעומת זאת, בסוגי שמנות שונים ובלחמים אין הגבלה על כמות הקסנטן והיא ניתנת לשיקול דעת היצרן. במיונז הכמות המותרת היא 1 גרם קסנטן על כל ק"ג מוצר ובמוצרי מזון לתינוקות ניתן להשתמש עד 10 גרם קסנטן על כל ק"ג מזון.
אירית אפרתי
1988
באליפות ישראל בשחייה שנערכה בווינגייט באוגוסט אותה שנה זכתה אפרתי בשתי מדליית זהב במשחה ל-100 מטר חזה בשיא ישראלי חדש של 1:16.07 דקות ובמשחה ל-200 מטר חזה בשיא ישראלי חדש נוסף של 2:41.14 דקות. "במשחה הזמנה" באליפות, היא שיפרה במשחה ל-50 מטר חזה את שיאה הישראלי והעמידה אותו על 35.16 שניות.
אליפות עולם
באליפות העולם בשחייה שנערכה בפרת', אוסטרליה בינואר 1991 סיימה אפרתי במקום ה-25 במשחה ל-100 מטר חזה בתוצאה של 1:16.42 דקות ובמקום ה-22 במשחה ל-200 מטר חזה בתוצאה של 2:41.95 דקות.
יחסי הממלכה המאוחדת–קיריבטי
היסטוריה
האיים נקראו על שם רב החובל הבריטי תומאס גילברט אשר חצה את האיים בשנת 1788.
ציורי מערות
היסטוריה
בצרפת ובספרד נתגלו כמעט 350 מערות המכילות אמנות מהתקופה הפרהיסטורית. בתחילה, גיל הציורים היה נושא שנוי במחלוקת, שכן שיטות כמו תיארוך פחמן-14 יכולות להפיק תוצאות מטעות אם הדגימות זוהמו על ידי חומר ישן או חדש, ומערות וסוככים סלעיים מלאים בפסולת מתקופות זמן רבות. אבל טכנולוגיה מאוחרת אפשרה לתארך את הציורים באמצעות דגימת הפיגמנט עצמו וסימני החריכה על הקירות.
אירופה
באירופה נמצאו מספר מערות ידועות עם ציורים. בהן מערת לאסקו ומערת שובה בצרפת ומערת אלטאמירה בספרד. וכן מערת קרסוול באנגליה ומערת מאגורה בבולגריה.
מאה (זמן)
בלוח השנה הגרגוריאני, לוח השנה הנפוץ ביותר בעולם, השנה הראשונה היא שנת הולדתו של ישו על פי האמונה הנוצרית. לפי הלוח לא קיימת "שנת אפס". לפיכך, המאה הראשונה מכילה את השנים 1–100 לספירת הנוצרים, האלף הראשון את השנים 1–1000 לספירת הנוצרים וכך הלאה.
לארי אדלר
ביוגרפיה
לארי נולד בבולטימור, ארצות הברית, למשפחה יהודית. על אף שלמד תקופה קצרה בילדותו לנגן על פסנתר, במפוחית היה אוטודידקט ולמד לנגן באופן עצמאי, כך שעד גיל 27 אפילו לא ידע לקרוא תווים.
ב-1949, לאחר שהואשם באהדה לקומוניזם, נאלץ לעזוב את ארצות הברית ועבר להתגורר באנגליה לשארית חייו.
מיל
{{פירושונים|
אם/ אז
אם/אז (באנגלית: If/Then) הוא מחזמר עם טקסט מאת בריאן יורקי, מוזיקה מאת טום קיט, ובימוי מאת מייקל גריף. המחזמר מספר את סיפורה של אליזבת' בת ה-38 ששבה לעיר ניו יורק כדי להתחיל מחדש.
הפקות
סיבוב הופעות לאומי, בכיכובה של מנזל בתפקיד הראשי, התחיל ב-13 באוקטובר 2015 בדנוור, קולורדו.
ליז
ליז שומעת שהטלפון שלה מצלצל, אבל לא עונה לשיחה. במקום זאת, קייט וליז עוצרות להאזין למוזיקאי בפארק. ג'וש, רופא צבאי שחזר מהסבב השני שלו בשירות, ניגש לליז אבל היא דוחה אותו בעדינות. מאוחר יותר, יחד עם בת זוגה של קייט, אן, הן נתקלות שוב בג'וש ברכבת התחתית וקייט משכנעת את ליז לקחת את המספר שלו ("It's a Sign"). אבל, ליז מסכימה לקבל את המספר שלו רק לאחר שנפגשו בשלישית בפארק (שג'וש מודה מאוחר יותר שהתחיל לבלות יותר זמן בתקווה לראות אותה) ("You Never Know").
יוסף אסלן קטאווי
קורות חיים
קטאוי נכנס לפוליטיקה ב-1915 והיה חבר המשלחת המצרית ללונדון, אשר ניהלה משא ומתן על העצמאות המצרית. באותה עת היה ממייסדי הבנק הלאומי של מצרים. בשנת 1922 היה לחבר הוועדה שניסחה את החוקה המצרית. מ-1924 הוא היה לשר האוצר של מצרים, ולאחר מכן בשנת 1925, שר התקשורת ובין 1927–1936 שימש כסנטור. במקביל בין השנים 1924–1942 שימש כראש הקהילה היהודית בקהיר.
חוקי קירכהוף
הוכחה לחוק הזרמים על ידי דיברגנץ
אזי סכום הזרמים הנכנסים שווה לאפס.
ניתוח מעגל חשמלי באמצעות חוקי קירכהוף
מכאן מתקבלת מערכת משוואות ליניאריות על ידי :
שלמה אלגאזי
ביוגרפיה
נולד בברוסה שבטורקיה. רבותיו היו רבי יוסף ששון ורבי מאיר די בוטון. בהיותו בן 25 עלה לארץ ישראל, ובהמשך מונה לדיין בירושלים. כעשר שנים לאחר מכן חזר לטורקיה לאיזמיר להדפסת ספריו. הוא פתח שם ישיבה וכיהן ברב הקהילה. נלחם בתוקף בשבתי צבי והיה מהראשונים שניסו לעורר את כל רבני הקהילות נגדו. השבתאים הסיתו את ההמון נגדו והוא ברח מטורקיה. בשנת ת"ל חזר לירושלים והיה מחכמי בית המדרש "בית יעקב" שייסד רבי יעקב חגיז.
בארנס אנד נובל
בארנס אנד נובל (באנגלית:  Barnes & Noble), היא חברה קמעונאית למכירת ספרים בארצות הברית וקמעונאית של תוכן, מדיה דיגיטלית, ומוצרים חינוכיים, המובילה במדינה.
רוני קובן
טלוויזיה
בשנת 2019 יצר והגיש את הסדרה התיעודית "יוצאים מהכלל" בערוץ כאן 11.
סטיב קראם
1986
במשחקי חבר העמים שנערכו באדינבורו, סקוטלנד בסוף יולי ותחילת אוגוסט 1986 הוא זכה בשתי מדליות זהב, בריצת 800 מטר בשיא משחקים חדש של 1:43.22 דקות, לפני טום מקיין (1:44.80 דקות) ופיטר הליוט (1:45.42 דקות) ובריצת 1500 מטר בתוצאה של 3:50.87 דקות ובכך הגן על תוארו. כחודש לאחר מכן, באליפות אירופה שנערכה בשטוטגרט, גרמניה בסוף אוגוסט 1986 הוא זכה בשתי מדליות, זהב וארד. מדליית זהב בריצת 1500 מטר בתוצאה של 3:41.09 דקות, לפני סבסטיאן קו (3:41.67 דקות) והאן קולקר מהולנד (3:42.11 דקות) ובכך הגן על תוארו ומדליית ארד בריצת 800 מטר בתוצאה של 1:44.88 דקות, אחרי סבסטיאן קו (1:44.50 דקות) וטום מקיין (1:44.61 דקות), חבריו לנבחרת. שבוע וחצי לאחר מכן, בתחרות שנערכה ברייטי, איטליה הוא קבע בריצת 800 מטר תוצאה של 1.43.19 דקות, תוצאת השנה בעולם. בתחרות שנערכה בבריסל, בלגיה ב-5 בספטמבר אותה שנה הוא קבע בריצת 1500 מטר 3.30.15 דקות, ודורג במקום שני בעולם בשנה זו.
ירידת אברהם לגרר
לקיחת שרה
בפסוק ב' אברהם מתיישב בגרר ואומר לשרה אשתו: "אֲחֹתִי הִוא" ומיד אבימלך מלך גרר שולח לקחתה אליו. מבנה המשפט אינו ברור והכתוב בו אינו מוסר מידע רב. ניתן להבין את הפסוק רק לאחר קריאת סיפור ירידת אברהם למצרים. התורה מוסרת רק את המידע הנחוץ להבנת המשך העלילה. אופן הדיבור הישיר: "אֲחֹתִי הִוא" מעורר קושי מפני שמיד אחר כך אבימלך לוקח את שרה. נראה כי כוונת התורה במשפט: "אֶל-שָׂרָה" היא "עַל שָׂרָה". הזיקה בין שני הסיפורים ירידת אברהם למצרים וסיפור הירידה לגרר מלמדת כי הסיפור בבראשית כ' הוא מאוחר יותר ובא לתקן קשיים העולים מהסיפור המופיע בבראשית י"ב.
מגפת הקורונה בסן מרינו
התפשטות מגפת הקורונה בסן מרינו החלה בסוף פברואר 2020.
התפשטות המגפה
באפריל 2020, ממשלת סן מרינו חתמה על הסכם לאספקת חיסונים נגד קורונה מרוסיה ובאמצעות חיסון ספוטניק V חיסנה שני שלישים מאוכלוסייתה (20,000 מתושבי המדינה) עד 10 במאי 2021.
לעינייך בלבד (ספר)
לעינייך בלבד (באנגלית: For Your Eyes Only) הוא אסופה של חמישה סיפורים קצרים מאת איאן פלמינג משנת 1960. זהו הספר השמיני בסדרת ספרי ג'יימס בונד.
קוונטום של נחמה
לאחר השלמת משימה מוצלחת באיי בהאמה, בונד משתתף בארוחה חגיגית בבית המושל בנסאו. לאחר הארוחה, בונד מעיר שאם יתחתן אי פעם, יהיה זה עם דיילת אוויר. בעקבות כך, מספר לו המושל את סיפור מערכת היחסים בין עובד המדינה לשעבר, פיליפ מאסטרס ודיילת האוויר רודה לוולין.
פסק דין בראון נגד מועצת החינוך
פסק דין בראון נגד מועצת החינוך של טופיקה (באנגלית: Brown v. Board of Education of Topeka) הוא פסק דין תקדימי של בית המשפט העליון של ארצות הברית משנת 1954 אשר קבע דה יורה כי הפרדה על רקע גזעי בחינוך הציבורי בארצות הברית היא בלתי חוקתית. פסק דין זה ביטל את דוקטרינת "נפרד אבל שווה" (separate but equal) שהייתה קיימת בארצות הברית למעלה מ־80 שנה, וקבע כי בתי ספר נפרדים אינם שווים מאחר שבתי ספר לשחורים בלבד מפלים מעצם טבעם את השחורים לרעה.
רומנסה (מוזיקה)
מוזיקה אינסטרומנטלית בכותרת "רומנסה"
מוצרט כינה בכותרת משנה "רומנצה" את הפרק השני של הקונצ'רטו לפסנתר מס' 20 ברה מינור (K.466), ובקונצ'רטו שלו לקרן יש "רומנסה ורונדו",
פסק דין בראון נגד מועצת החינוך
החלטת השופטים
פסקי דין נוספים שניתנו בשנים הבאות ביטלו את ההפרדה כאי-שוויונית בשורה ארוכה של תחומים נוספים, כמו תחבורה ציבורית, מבני ציבור ואפילו מגרשי גולף. למעשה, מאז פסק-דין זה, בכל המקרים בהם הוחלט על הפרדה על בסיס גזעי, מלבד במקרים של אפליה מתקנת, הפרדה זאת נקבעה כבלתי חוקתית.
השפעות פסק הדין
פרופ' אהרן ברק העיר על פסק דין זה: "הפסיקה החשובה ביותר של בית המשפט העליון האמריקאי במאה ה-20 היא בראון נגד מנהלת החינוך, 1954. הפסיקה הזאת סיימה את האפליה נגד שחורים בארצות הברית."
רומא (כדורגל)
2010-2021
בקיץ 2016 נמכר כוכב הקבוצה, מיראלם פיאניץ' ליריבה המרה יובנטוס על מנת לשפר את מצבה הכלכלי. באפריל 2017 מונה מונצ'י למנהל המקצועי של הקבוצה (שהגיע מסביליה הספרדית). ביום האחרון של עונת 2016/2017 עלה טוטי להופעה ה786 והאחרונה במדי רומא בניצחון במחזור האחרון בליגה נגד גנואה, לפני שפרש סופית ממשחק פעיל. את העונה סיימה הקבוצה במקום השני פעם נוספת אחרי יובנטוס.
דוד בלוך-בלומנפלד
ביוגרפיה
השנתיים שבהם שימש בלוך כראש העירייה התאפיינו במשבר כלכלי קשה בארץ ישראל, שבא לידי ביטוי באבטלה גבוהה, פשיטות רגל של מפעלים ושל קבלנים, ועוני נרחב. בלוך ניסה להתמודד עם השלכות המשבר על תושבי תל אביב על ידי פיתוח שירותי הרווחה, במיוחד בתחומי החינוך והבריאות, הקצאת מגרשים לשיכון לחסרי בית, ועבודות יזומות למובטלים. כתוצאה מהמשבר ומהגדלת הוצאות העירייה הגרעון העירוני גדל והעירייה הייתה על סף קריסה כלכלית. בלוך הצליח להשיג סיוע כלכלי מיוחד משלטונות המנדט, שמנע את קריסת העירייה, אך שלטונות המנדט דרשו את צמצום הוצאות העירייה. לקראת הבחירות למועצת העירייה שנערכו בדצמבר 1928 העדיפו שלטונות המנדט את הנהגתו של דיזנגוף על הנהגת מפלגת פועלים, וסייעו באופן ישיר לבחירתו מחדש. דוד בלוך בלומנפלד החזיר את הכיסא לדיזנגוף ויצא בשליחות ההסתדרות הכללית לארצות הברית.
הרציחות באגם בודום
אחרי יותר מחודשיים של הכנות הוחלט להעמיד את גוסטפסון לדין ב-8 ביוני 2005. המשפט החל ב-4 באוגוסט 2005. התביעה קראה לדון את הרוצח למאסר עולם עקב שלוש הרציחות. לפי התביעה, בחינה מחדש של הראיות בעזרת שיטות מודרניות הצביעה על הנאשם כעל הרוצח. ההגנה לעומת זאת טענה שהרציחות בוצעו על ידי זרים והעובדה שהנאשם סבל מאותן פגיעות כמו שאר הקורבנות, שלא איפשרו לו לרצוח שלושה אנשים, מוכיחות שהוא לא הרוצח. ואכן ב-7 באוקטובר 2005 גוסטפסון זוכה מכל ההאשמות.
תורת האוטומטים
סיווג
ניתן לתאר אוטומט סופי דטרמיניסטי באמצעות קבוצה סופית של מצבים, המשמשים את האוטומט והוא עובר בהם לפי כללים קבועים מראש במהלך קריאת מילת קלט. חלק ממצבי האוטומט הם מצבים מקבלים. אם בסוף קריאת המילה מגיע האוטומט למצב מקבל, המילה שייכת לשפה המוגדרת על ידיו, אחרת לא. הכללים למעבר ממצב למצב מוגדרים על ידי פונקציית המעברים שמגדירה עבור כל מצב q ואות \sigma מצב יחיד q' (ייתכן ש q'=q) אליו עובר האוטומט כאשר הוא נמצא במצב q והאות שהוא קרא מן הקלט היא \sigma. כמו כן, אחד המצבים מוגדר כמצב התחלתי שממנו מתחיל האוטומט בקריאת המילים. סדרת מעברי מצבים של אוטומט במהלך קריאה של מילה w, ואשר מתחילה מן המצב ההתחלתי, נקראת ריצה של האוטומט על w.
אוטומטי- \omega
ישנם מודלים של אוטומטים סופיים מעל עצמים אינסופיים (למשל, מילים אינסופיות, כלומר סדרות אינסופיות של אותיות מהאלפבית). כתוצאה מכך, אין אפשרות להגדיר קבלה של מילה בהתאם למצב שבו נמצא האוטומט בסיומה של הריצה, משום שזו לא מסתיימת.